《访陈敏道不值》
元代·沈梦麟

不惮风波两日程，孤舟聊系故人情。
菊花与我为宾主，醴酒从人结弟兄。
秋谷已销吴甸雨，寒潮不上阖闾城。
白头欲制乌啼曲，付与渔郎短笛声。

作者简介：沈梦麟（1307—1399），字原昭，吴兴人，元末明初文学家，享年九十三岁。少有诗名。元末，以乙科授婺州学正。迁武康令，解官归隐。明初，以贤良征，辞不起。应聘入浙闽，校文者三，会试同考者再。太祖称他“老试官，”知其志不可屈，亦不强以仕。梦麟于七言律体最工，时称“沈八句”。著有《花溪集》三卷。